‘ઇશ્કિયા’ની સક્સેસ-પાર્ટીમાં જ ફિલ્મની સીક્વલ બનાવવાની જાહેરાત થઈ હતી અને એ સમયે પ્રોડ્યુસર-ડિરેક્ટરે નસીરુદ્દીન અને અર્શદની સાથે વિદ્યા બાલનને લેવાનું પણ જાહેર કરી દીધું હતું, પણ એક વાર અભિષેક ચૌબેએ માધુરી દીક્ષિતનો એક ઇન્ટરવ્યુ વાંચ્યો જેમાં માધુરીએ કહ્યું હતું કે ‘ઇશ્કિયા’માં જેવો રોલ વિદ્યાને મળ્યો એવો રોલ મળે તો તે ચોક્કસ બૉલીવુડમાં કમબૅક કરશે. અભિષેક ચૌબે અને વિશાલ ભારદ્વાજ માધુરી દીક્ષિતને ‘ડેઢ ઇશ્કિયા’ની સ્ક્રિપ્ટ સાથે મળ્યા અને માધુરીને રોલ ગમી ગયો એટલે તેણે ફિલ્મની હા પાડી. માધુરીની હા પછી ડિરેક્ટર-પ્રોડ્યુસરે વિદ્યાને આ બાબતની જાણ કરી અને વિદ્યાએ કોઈ વિરોધ કર્યો નહીં.